Suchinthana/ta-wikipedia huggingface dataset:
மூச்சு பாலம்

மூச்சு பாலம் (Breathing bridge) என்பது பெரு நாட்டில் உள்ள அமேசானாசு பிராந்தியத்தில் உள்ள ஆலமரங்களில் வான்வழி வேர்களிலிருந்து அமைக்கப்பட்ட உயிருள்ள வேர் பாலம் ஆகும்.

நுகக் மகு பழங்குடியினர் பல நூற்றாண்டுகளாக இந்த மரங்களின் வேர்களைக் கொண்டு, ஈரமான பருவத்தில் தன்னிச்சையாகத் தோன்றும் நீரோடைகளைக் கடந்து இத்தகைய வேர்ப்பாலங்களைப் பயன்படுத்தி வருகின்றனர். இவர்கள் முதலில் ஆற்றின் கரையில் மரங்களை வளர்க்கிறார்கள். பத்து ஆண்டுகளுக்குப் பிறகு வேர்கள் போதுமானதாக இருக்கும்போது இவர்கள் வேர்களை இணைத்துப் பாலங்களை அமைக்கத் தொடங்குகிறார்கள். இத்தகைய பாலங்கள் நீண்டகாலத் திட்டமாக ஒருவரின் வாழ்நாளில் முடிக்க முடியாது உள்ளது. எனவே இத்தகைய செயல் தலைமுறை தலைமுறையாகச் செயல்படுத்தப்படுகிறது. இந்தப் பாலங்களில் சில 100 அடி (30 மீட்டர்) நீளமும் 500 ஆண்டுகளுக்கு மேம்பட்டதாகவும் உள்ளன. பல தலைமுறைகளாக வாழக்கூடிய வளரும் நிலையான இந்தக் கட்டமைப்பு இயற்கைக்கு எந்தத் தீங்கும் ஏற்படாமல் இயற்கையைச் சமாளித்து மனிதர்கள் தங்களுக்குத் தாங்களே நன்மை பயக்கும் உலகளாவிய சுற்றுச்சூழல் எடுத்துக்காட்டாக உள்ளன.

மேலும் காண்க 

 உம்சியாங் இரண்டடுக்கு வேர் பாலம்

மேற்கோள்கள்
உம்சியாங் இரண்டடுக்கு வேர் பாலம்

உம்சியாங் இரண்டடுக்கு வேர் பாலம் (Umshiang Double-Decker Root Bridge) என்பது இந்தியாவின் மேகாலயாவில் உள்ள உயிருள்ள வேர் பாலமாகும். சிரபுஞ்சியிலிருந்து 45 கிலோமீட்டர் (28 மைல்) பயணம் செய்தோ அல்லது 6500 படிகளை மலையேற்றம் மூலம் கடந்தும் இப்பாலத்தினை அடையலாம். இப்பாலத்தின் அருகில் ஓர் அருவி உள்ளது .

சுற்றுலா காரணமாக, வேர் பாலத்தின் ஆரோக்கியம் சீரழிந்துள்ளது. மேகாலயா தனது 70வது குடியரசு தின விழாவில் வேர் பாலத்தை வழங்கியது. கான்சி மற்றும் ஜெய்டியா மக்கள், இரண்டாம் நிலை மரங்களின் வேர்களைப் பயன்படுத்திப் பாலங்களைக் கட்டும் கைவினையை உலகிற்குத் தெரிவிக்க சிரபுஞ்சியில் உள்ள நோங்ரியட்டில் பாலத்தின் மாதிரி போன்று இப்பாலம் தயாரிக்கப்பட்டுள்ளது. இந்த உயிருள்ள பாலங்கள் ஒரு சிறப்பு வகை இரப்பர் மரத்திலிருந்து வளர்க்கப்படுகின்றன. வேர்கள் வளரும்போது, பாலத்தின் வலிமை அதிகரிக்கிறது. வேர் பாலங்கள் மேகாலயாவின் தாஜ்மகால் என்று மதிக்கப்படுகின்றன. இவை வளரவும் செயல்படவும் சுமார் 25 ஆண்டுகள் ஆகும். ஆனால் 50 பேரின் எடையைத் தாங்கி 500 ஆண்டுகளுக்குத் தொடர்ந்து செயல்பட முடியும்.

மேற்கோள்கள் 

இந்தியப் பாலங்கள்
மேற்கு வங்காளத்தின் மிக நீளமான பாலங்களின் பட்டியல்

மேற்கு வங்காளத்தின் மிக நீளமான பாலங்களின் பட்டியல் (List of longest bridges in West Bengal) என்பது இந்தியாவின் மேற்கு வங்காளத்தில் உள்ள சாலை பாலங்கள், தொடருந்து பாலங்கள், தொடருந்து மற்றும் சாலை பாலங்கள் மற்றும் தடுப்பணை பாலங்கள் அடங்கும்.

மேம்பாலங்கள் 
இது மேற்கு வங்காளத்தின் 500 மீட்டர் (1,640 ) நீளமுள்ள மேம்பாலங்கள், சாலை மேல் பாலங்கள், சாலையின் அடியில் கட்டப்பட்ட பாலங்களின் பட்டியல் ஆகும்.

மேற்கோள்கள் 

மேற்கு வங்காளம்
மேற்கு வங்காளப் பாலங்கள்
ஒற்றப்பாலம் தொடருந்து நிலையம்

ஒற்றப்பாலம் தொடருந்து நிலையம் (Ottapalam railway station, நிலைய குறியீடு: OTP) என்பது இந்திய இரயில்வேயின், தென்னக தொடருந்து மண்டலத்தின், பாலக்காடு தொடருந்து கோட்டத்தில் உள்ள NSG–3 வகை இந்திய தொடருந்து நிலையம் ஆகும். இது கேரளத்தின், பாலக்காடு மாவட்டத்தின் ஒற்றப்பாலம் என்ற ஊரில் உள்ளது.

வரலாறு 
ஒற்றப்பாலம் நிலையம் 1904 ஆம் ஆண்டு திறக்கப்பட்டது.

இப்பகுதியின் வரலாறு, பண்பாடு,  கட்டடக்கலை, ஓற்றப்பாலத்தைச் சேர்ந்த குறிப்பிடத்தக்க மக்களைச் சித்தரிக்கும் பல சுவரோவியங்களுடன் இந்த நிலையம் 2021 ஆம் ஆண்டின் தொடக்கத்தில் மாற்றம் கண்டது. சுவரோவியங்களை தேவா கிரியேசன்சின் ஓவியர்களான அம்பிலி தெக்கெடத், டி. எஸ். சானு ஆகியோர் உருவாக்கினர். நிலையத்தின் சுவரோவியங்களில்  சி. சங்கரன் நாயர், வி. பி. மேனன், கே. ஆர். நாராயணன், செம்பை வைத்தியநாத பாகவதர், மணி மாதவ சாக்கியர், பி. குஞ்ஞிராமன் நாயர், குஞ்சன் நம்பியார் ஆகியோர் இடம்பெற்றுள்ளர். மேலும் வரிக்காசேரி மனா, பழைய ஒற்றப்பாலம் நீதிமன்ற கட்டடம்,  சின்னகத்தூர் பூரன் போன்ற உள்ளூரின் முதன்மையான திருவிழாக்கள் போன்றவற்றை சித்தரிக்கும் சுவரோவியங்கும,், கதகளி மற்றும் ஓட்டன் துள்ளல் போன்ற கலை வடிவங்களின் சித்தரிப்புகளும் இடம்பெற்றன. மேலும் 1921 ஆம் ஆண்டு ஒற்றப்பாலத்தில் நடைபெற்ற கேரளப் பிரதேச காங்கிரஸ் கமிட்டியின் முதல் மாநாட்டை சித்தரிக்கும் சுவரோவியமும் உள்ளது.

மேற்கோள்கள் 

பாலக்காடு மாவட்டத்திலுள்ள தொடருந்து நிலையங்கள்
வர்த்தமான் துர்க்காபூர் மக்களவைத் தொகுதி

வர்த்தமான் துர்க்காபூர் மக்களவைத் தொகுதி (Bardhaman–Durgapur Lok Sabha constituency) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் மேற்கு வர்த்தமான் மாவட்டத்திலும்  பர்தமான் மாவட்டத்தில் பரவியுள்ளது. வர்த்தமான் துர்க்காபூர் மக்களவைத் தொகுதியின் ஐந்து சட்டமன்றத் தொகுதிகள் கிழக்கு வர்த்தமான் மாவட்டத்தில் உள்ளன. இரண்டு சட்டமன்றத் தொகுதிகள் மேற்கு வர்த்தமான் மாவட்டத்திலும் உள்ளன.

எல்லை நிர்ணய ஆணையத்தின் உத்தரவின் படி, மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக, பர்த்வான் மக்களவைத் தொகுதி, கட்வா மக்களவைத் தொகுதி மற்றும் துர்காபூர் மக்களவைத் தொகுதி ஆகியவை 2009 முதல் நீக்கப்பட்டு புதிய தொகுதிகளாக கிழக்கு வர்த்தமான் மக்களவைத் தொகுதி மற்றும் வர்த்தமான் துர்க்காப்பூர் மக்களவை தொகுதி உருவாக்கப்பட்டன.

கண்ணோட்டம் 

வர்த்தமான் துர்க்காபூர் மக்களவைத் தொகுதி ஒரு புதிய மக்களவைத் தொகுதியாகும். இதில் வர்த்தமான் மற்றும் துர்காபூர் நகரங்களும் இடைநிலை கிராமங்கள் இரண்டும் அடங்கும்.

இந்த மக்களவை தொகுதியில் 15.81 லட்சம் வாக்காளர்கள் உள்ளனர். இவர்களில் 72 சதவீதம் பேர் கிராமப்புற வாக்காளர்களும் 7.61 லட்சம் பெண் வாக்காளர்களும் உள்ளனர்.

சட்டமன்றத் தொகுதிகள் 
வர்த்தமான் துர்க்காபூர் மக்களவைத் தொகுதி (நாடாளுமன்றத் தொகுதி எண். 39) பின்வரும் சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள் 

முந்தைய ஆண்டுகளில் இந்தப் பகுதியைச் சேர்ந்த நாடாளுமன்ற உறுப்பினர்களுக்கு துர்காபூர் மக்களவைத் தொகுதி, வர்த்தமான் மக்களவைத் தொகுதி, கட்வா மக்களவைத் தொகுதியினைப் பார்க்கவும்.

தேர்தல் முடிவுகள்

2024

மேலும் காண்க 

 மக்களவை தொகுதிகளின் பட்டியல்

மேற்கோள்கள் 

மேற்கு வங்காள மக்களவைத் தொகுதிகள்
சியாம் சரண் நேகி

சியாம் சரண் நேகி (Shyam Saran Negi ; 1 ஜூலை 1917 - 5 நவம்பர் 2022) இமாச்சலப் பிரதேசத்தின்கல்பாவில் உள்ள ஒரு பள்ளி ஆசிரியர் ஆவார். இவர் இந்தியாவின் 1951 பொதுத் தேர்தலில் முதல் வாக்களித்தார்.  இத்தேர்தல் 1947 இல் பிரிட்டிஷ் ஆட்சி முடிவடைந்த பின்னர் நடந்த நாட்டின் முதல் தேர்தலாகும். தேர்தலுக்கான பெரும்பாலான வாக்குப்பதிவு பிப்ரவரி 1952 இல் நடந்தாலும், இமாச்சலப் பிரதேசத்தில் பிப்ரவரி மற்றும் மார்ச் மாதங்களில் வானிலை மோசமாக இருக்கும் என்ற காரணத்தால் 6 மாதங்களுக்கு முன்னதாகவே தேர்தல் நடைபெற்றது. நேகி வாக்குச் சாவடிக் குழுவில் உறுப்பினராக இருந்தார். மேலும் ஷோந்தோங் வாக்குச் சாவடியில் தனது முதல் வாக்கை அளித்ததையும், பூர்வானி - ரிப்பா - மொராங் - நெசோங் ஆகிய இடங்களில் நீண்ட தூரம் மலையேற வேண்டியிருந்தது என்பதையும் இதற்காக 10 நாட்கள் ஆனதையும் தெளிவாக நினைவு கூர்ந்தார். நேகி 25 அக்டோபர் 1951 அன்று இந்தியாவின் முதல் வாக்கை வாக்களித்தார். 1951 முதல் தான் இறக்கும் வரை ஒவ்வொரு பொதுத் தேர்தலிலும் நேகி வாக்களித்தார். மேலும் இவர் இந்தியாவின் மிகப் பழமையான வாக்காளர் மற்றும் முதல் வாக்காளர் என்றும் நம்பப்படுகிறது.  சியாம் சரண் நேகி சனம் ரே என்ற இந்திப் படத்தில் சிறப்புத் தோற்றத்திலும் நடித்துள்ளார்.

இறப்பு 
நேகி தனது 105 வது வயதில், நவம்பர் 5,2022 அன்று, 34 வது முறையாக வாக்களித்த மூன்று நாட்களுக்குப் பிறகு இறந்தார். இவரது மரணச் செய்தியைத் தொடர்ந்து, கல்பாவில் முழு அரசு மரியாதைகளுடன் தகனம் செய்யப்பட்டார்.

கௌரவங்கள் 
2010 ஆம் ஆண்டில், அப்போதைய இந்திய தலைமை தேர்தல் ஆணையர் நவீன் சாவ்லா, தேர்தல் ஆணையத்தின் வைர விழா கொண்டாட்டங்களின் ஒரு பகுதியாக நேகியை கௌரவிப்பதற்காக இவரது கிராமத்திற்குச் சென்றார்.

2014 ஆம் ஆண்டில், கூகுள் இந்தியா ஒரு பொது சேவை அறிவிப்பை வெளியிட்டது. அதில் நேகி சுதந்திர இந்தியாவின் முதல் தேர்தலில் பங்கேற்றது பற்றி கூறினார். மேலும் வாக்களிப்பதன் முக்கியத்துவத்தை பார்வையாளர்களுக்கு நினைவூட்டினார்.

மேற்கோள்கள்

வெளி இணைப்புகள் 
#PledgeToVote with Mr. Shyam Negi, at YouTube
Shyam saran negi : some insites

2022 இறப்புகள்
1917 பிறப்புகள்
இந்தியத் தேர்தல்கள்
தலைவாசல்

தலைவாசல் என்பது இந்தியாவில் தமிழ்நாடு மாநிலத்தின் சேலம் மாவட்டத்திலுள்ள ஒரு புறநகர்ப் பகுதியாகும்.

அமைவிடம் 
கடல் மட்டத்திலிருந்து சுமார் 190.58 மீ. உயரத்தில், () என்ற புவியியல் ஆள்கூறுகள் கொண்டு, சேலம் மாவட்டத்தில் தலைவாசல் ஊர் அமைந்துள்ளது.

மக்கள்தொகை பரம்பல்  
2011 இந்திய மக்கள் தொகைக் கணக்கெடுப்பு அடிப்படையில், தலைவாசல் ஊரின் மொத்த மக்கள்தொகை 3,063 பேர் ஆகும்.‌ இதில் 1,497 பேர் ஆண்கள் மற்றும் 1,566 பேர் பெண்கள் ஆவர்.

சமயம்

இந்துக் கோயில்கள் 
வரதராஜ பெருமாள் கோயில் என்ற பெருமாள் கோயில், அய்யனார் கோயில் மற்றும் மும்முடி அய்யனார் கோயில் என்ற கிராமக் கோயில்கள் ஆகிய மூன்று கோயில்கள், தலைவாசல் பகுதியில் அமையப் பெற்றுள்ள முக்கிய கோயில்களாகும்.

மேற்கோள்கள் 

சேலம் மாவட்டத்திலுள்ள ஊர்களும் நகரங்களும்
கேஎல்சிசி எல்ஆர்டி நிலையம்

கேஎல்சிசி எல்ஆர்டி நிலையம் அல்லது கேஎல்சிசி இலகு விரைவுப் போக்குவரத்து நிலையம் (ஆங்கிலம்: KLCC LRT Station; மலாய்: Stesen KLCC; சீனம்: 城中城站) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து (LRT) நிலையமாகும்.

இந்த எல்ஆர்டி நிலையம், அம்பாங் சாலையின் அவென்யூ கே (Avenue K) என்ற வணிக வளாகத்தின் அடித்தளத்தில் அமைந்துள்ளது. இந்த நிலையத்தை சூரியா கேஎல்சிசி (Suria KLCC) எனும் வணிக வளாகத்துடன் ஒரு பாதசாரி சுரங்கப்பாதை இணைக்கிறது; மற்றும் பெட்ரோனாஸ் கோபுரங்கள், மெக்சிஸ் கோபுரம் (Maxis Tower), கோலாலம்பூர் மாநாட்டு மையம் (Kuala Lumpur Convention Centre) ஆகியவற்றை உள்ளடக்கிய கோலாலம்பூர் மாநகர மையம் வளர்ச்சிப் பகுதிகளையும் இணைக்கிறது.

பொது

கோலாலம்பூர் மாநகர மையத்தில் இந்த நிலையம் அமைந்துள்ளது. மேலும் மாநகரின் பல அடையாளங்களுக்கு மிக அருகிலும் உள்ளது. இது இலகுத் தொடருந்து அமைப்பில் மிகவும் பரபரப்பான நிலையங்களில் ஒன்றாகும். குறிப்பாக வார இறுதி நாட்கள் மற்றும் பள்ளி விடுமுறை நாட்களில் நிரம்பி வழிவது வழக்கம்.

இந்த எல்ஆர்டி நிலையத்திற்கு அருகில் மற்றும் ஒரு நிலையம் உள்ளது. அந்த நிலையம் அம்பாங் பார்க் எம்ஆர்டி நிலையம் என்று அழைக்கப்படுகிறது.

அமைவு

சனவரி 2012-இல், புக்கிட் பிந்தாங்கில் உள்ள பெட்ரோனாஸ் கோபுரங்களையும் கோலாலம்பூர் பெவிலியன் வணிக வளாகத்தையும் (Pavilion Kuala Lumpur) இணைக்கும் ஒரு பாதசாரி நடைபாதை  சேர்க்கப்பட்டது.

அந்தப் பாதசாரி நடைபாதை,  ராஜா சூலான் மோனோரெயில் நிலையம்,  புக்கிட் பிந்தாங் மோனோரெயில் நிலையம் மற்றும்  புக்கிட் பிந்தாங் எம்ஆர்டி நிலையத்துடன் இணைக்கிறது.

கோலாலம்பூர் மாநகர மையம்

கோலாலம்பூர் மாநகர மையத்தின் பெயரில் இந்த நிலையத்திற்கும் பெயரிடப்பட்டது. இந்த நிலையம் மூன்று நிலைகளைக் கொண்ட ஒரு நிலத்தடி நிலையமாகும்: தரை நிலை, தொடருந்து பயன்பாட்டு நிலை மற்றும் மேடை நிலை. கிளானா ஜெயா வழித்தடத்தின் சேவைக்காக இந்த நிலையத்தில் ஒருதீவு நடைமேடையும் உள்ளது.

அனைத்து அடுக்குகளிலும் படிக்கட்டுகள், மின்படிக்கட்டுகள் மற்றும் மாற்றுத் திறனாளிகளுக்கான சுமையுந்துகள் உள்ளன. அத்துடன் இரு திசைகளின் வழியாகப் பயணிக்கும் தொடருந்துகளுக்கு என தனிப்பட்ட ஒரு தீவு நடைமேடையையும் இந்த நிலையம் பயன்படுத்துகிறது. நவீன முறையிலான மழை வெயில் தடுப்பு கூரைகளால் இந்த நிலையம் கட்டப்பட்டு உள்ளது.

காட்சியகம்

மேலும் காண்க
 பெட்ரோனாஸ் கோபுரங்கள்
 கோலாலம்பூர் மாநகர மையம்
 கிளானா ஜெயா வழித்தடம்
 மலேசிய தொடருந்து போக்குவரத்து
 கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

மேற்கோள்கள்

வெளி இணைப்புகள்

Kuala Lumpur MRT & LRT Integrations

மலேசியத் தொடருந்து நிலையங்கள்
கிளானா ஜெயா வழித்தடம்
போனிக்கோகுரோயிட்டு

போனிக்கோகுரோயிட்டு (Phoenicochroite) என்பது  Pb2OCrO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மெலனோகுரோயிட்டு என்ற பெயராலும் அறியப்படும் இக்கனிமம் ஈய குரோமேட்டு கனிமமாகக் கருதப்படுகிறது. ஆரஞ்சு சிவப்பு நிறத்தில் படிகங்களாக உருவாகிறது.  முதன்முதலில் 1839 ஆம் ஆண்டில் உருசிய நாட்டின் யூரல் மலைத்தொடரில் உள்ள  பெரியோசோவ்சுகோய் சுரங்கத்தில் கண்டறியப்பட்டது. அடர் சிவப்பு மற்றும் நிறம் என்ற பொருள் கொண்ட  கிரேக்க சொற்களிலிருந்து இதன் நிறத்தைக் குறிக்கும் வகையில் பெயரிடப்பட்டது.

பன்னாட்டு கனிமவியல் சங்கம் போனிக்கோகுரோயிட்டு கனிமத்தை  Phc என்ற குறியீட்டால் அடையாளப்படுத்துகிறது.

மேற்கோள்கள்

கனிமங்கள்
ஈயக் கனிமங்கள்
ஒற்றைச்சரிவச்சுக் கனிமங்கள்
குரோமேட்டு கனிமங்கள்
பத்தினி (பக்கவழி நெறிப்படுத்தல்)

பத்தினி (Paththini) என்பது இலங்கையின் காவல் தெய்வமாகும்.

பத்தினி என்று கீழ்கண்டவற்றைக் குறிக்கலாம்:

 பத்தினி (1997 திரைப்படம்), 1997 தமிழ்த் திரைப்படம்
 பத்தினி (2016 திரைப்படம்), 2016 சிங்களத் திரைப்படம்

இதையும் காண்க 
 பத்தினிப் பெண், 1993 தமிழ்த் திரைப்படம்
அன்னா பென்

அன்னா பென் (Anna Ben) மலையாளத் திரைப்படத்துறையில் பணியாற்றும் ஓர் நடிகையாவார். திரைக்கதை எழுத்தாளர் பென்னி பி. நாயரம்பலத்தின் மகளான இவர், 2019 ஆம் ஆண்டில் கும்பளங்கி நைட்ஸ் மூலம் அறிமுகமானார். ஹெலன் (2019) மற்றும் கப்பேலா (2020) ஆகிய படங்களில் நடித்ததற்காக இவர் இரண்டு கேரள மாநிலத் திரைப்பட விருதுகளை வென்றார். அதற்குப் பிறகு தெலுங்கில் வெளியான கல்கி 2898 கி. பி. (2024) என்ற அறிவியல் புனைகதை திரைப்படத்தில் ஒரு துணை வேடத்தில் நடித்துள்ளார்.

இவரது ஹெலன் திரப்படம் அன்பிற்கினியாள் எனும் பெயரில் மறு ஆக்கம் செய்யப்பட்டது. மேலும் ஒடிய மொழியிலும் இந்தியிலும் எடுக்கப்பட்டது.

இளமை வாழ்க்கை 
அன்னா, திரைக்கதை ஆசிரியர் பென்னி பி. நாயரம்பலம் மற்றும் புல்ஜாவின் மகள் ஆவார். வடுத்தலா சின்மயா வித்யாலயாவில் பள்ளிப்படிப்பை முடித்தார். பின்னர், கொச்சியின் செயின்ட் தெரசா கல்லூரியில் ஆடை வடிவமைப்பில் பட்டம் பெற்றர்.

தொழில் வாழ்க்கை 
வணிக ரீதியாகவும் விமர்சன ரீதியாகவும் வெற்றி பெற்ற கும்பளங்கி நைட்ஸ் மூலம் 2019 ஆம் ஆண்டில் திரைப்படத்தில் அறிமுகமானார். அதில் இவர் பெண் குழந்தை கதாநாயகியாக நடித்தார். பின்னர், ஹெலன் மற்றும் கப்பேலா போன்ற படங்களில் நடித்தார், இது பார்வையாளர்களாலும் விமர்சகர்களாலும் பாராட்டப்பட்டது. இயக்குநர் சத்யன் அந்திக்காடு  ஹெலன் படத்தில் இவரது கதாபாத்திரத்தைப் பாராட்டினார், மேலும் மலையாள மனோரமாவின் இணைய இதழ், "அன்னா பென் கப்பேலாவை ஒரு மகிழ்ச்சியான பயணமாக ஆக்குகிறார்." என்று எழுதியது. அன்னா இசைக் காணொளிகளிலும் தோன்றியுள்ளார்.

மேற்கோள்கள்

External links
 
 

இந்தியத் திரைப்பட நடிகைகள்
மலையாளத் திரைப்பட நடிகைகள்
கேரள நடிகைகள்
வாழும் நபர்கள்
மெக்சிஸ் கோபுரம்

{{Infobox building
| mapframe-zoom = 16
| name = மெக்சிஸ் கோபுரம்     
| image = Maxis Tower, Kuala Lumpur.jpg
| image_size = 250px
| alternate_names = Ampang Tower
| location = அம்பாங் சாலை, 
| coordinates = 
| start_date = 1994
| completion_date = 1996
| building_type = 
| roof = 
| floor_count = 49
| elevator_count = 9
| cost = 
| floor_area = 
| architect = ரோச்-திங்கெலு
| structural_engineer = தோர்ன்டன் தோமசெட்டி
| services_engineer = எஸ்எம் பொறியாளர்கள்
| main_contractor = 
| developer = 
| owner = 
| management = 
| references =</ref><ref>
மெக்சிஸ் கோபுரம் அல்லது அம்பாங் கோபுரம் (மலாய்; Menara Maxis; ஆங்கிலம்: Maxis Tower) என்பது  மலேசியா, கோலாலம்பூர் மாநகர மையத்தில் 212 மீ (696 அடி அடி) உயரத்தில் உள்ள 49-அடுக்கு உயர வானளாவிய கட்டிடமாகும். 

இந்தக் கோபுரம் மெக்சிஸ் கம்யூனிகேசன்ஸ் (Maxis Communications); மற்றும் தஞ்சோங் குழும நிறுவனங்கள் (Tanjong Plc Group of Companies) ஆகியவற்றின் தலைமையகமாகச் செயல்படுகிறது.

பொது

கோலாலம்பூர் மாநகர மையத் திட்டத்தின் 1-ஆம் கட்டத்தின் கீழ் கேஎல்சிசி புராப்பர்டீஸ் ஓல்டிங்ஸ் பெர்காட் (KLCC Properties) நிறுவனத்தின் மூலம் மெக்சிஸ் கோபுரம் உருவாக்கப்பட்டது. 

இந்தக் கட்டிடம் இம்பியான் கிலாசிக் (Impian Klasik Sdn Bhd) எனும் நிறுவனத்திற்குச் சொந்தமானது. இதில் தஞ்சோங் குழும நிறுவனங்கள் 67% பங்குகளையும் கேஎல்சிசி புராப்பர்டீஸ் ஓல்டிங்ஸ் பெர்காட் 33% பங்குகளையும் வைத்துள்ளன.

அமைவு
மெக்சிஸ் கோபுரம் கோலாலம்பூர் மாநகர மையத்தின் வடமேற்கு பகுதியில் பெட்ரோனாஸ் கோபுரங்களுக்கு அருகில் அமைந்துள்ளது. 

மெக்சிஸ் கோபுரம், அலுமினியம் மற்றும் கண்ணாடி உறை முகப்பைக் கொண்டுள்ளது.

மேலும் காண்க
 எக்ஸ்சேஞ்ச் 106 கோபுரம்
 கோலாலம்பூர் கோபுரம்
 கோலாலம்பூர் மாநகர மையம்
 மெர்டேக்கா 118
 அங்காசாபுரி
 கோத்தா தாருல் எசான்

மேற்கோள்கள்

வெளி இணைப்புகள்

 Maxis Website

கோலாலம்பூர்
கோலாலம்பூரில் உள்ள கட்டிடங்கள் மற்றும் கட்டமைப்புகள்
கோபுரங்கள்
குக்கரெங்கோயிட்டு-(Ce)

குக்கரெங்கோயிட்டு-(Ce) (Kukharenkoite-(Ce)) என்பது Ba2CeF(CO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பேரியம் சீரியம் புளோரைடு கார்பனேட்டு கனிமம் என்று இது வகைப்படுத்தப்படுகிறது. கனடா நாட்டின் கியூபெக் மாகாணத்தின் மாண்ட்டு-செயிண்ட்டு-இலேர் நகரத்திலும் உருசியாவின்  கோலா தீபகற்பத்தில் உள்ள கிபினி மலைத் தொடரிலும் கண்டுபிடிக்கப்பட்ட மாதிரிகளிலிருந்து இக்கனிமம் அடையாளம் காணப்பட்டது. உருசிய கனிமவியலாளர் அலெக்சாண்டர் ஏ. குக்கரெங்கோவின் (1914-1993) நினைவாகக் கனிமத்திற்கு குக்கரெங்கோயிட்டு-(Ce) என்று பெயரிடப்பட்டது.
 
இதேபோன்ற சீனாவில் கிடைக்கும் சீரியம் தனிமத்தைக் கொண்டிருக்கும் கனிமமான சோங்குவாசெரைட்டு கனிமம்  குக்கரெங்கோயிட்டு-(Ce) அல்லது உவாங்கோயிட்டு-(Ce) என்று கருதப்படுகிறது..
 
பன்னாட்டு கனிமவியல் சங்கம் குக்கரெங்கோயிட்டு கனிமத்தை  Kkk-Ce என்ற குறியீட்டால் அடையாளப்படுத்துகிறது.

மேற்கோள்கள்

பேரியம் கனிமங்கள்
இலந்தனைடு கனிமங்கள்
புளோரின் கனிமங்கள்
கார்பனேட்டு கனிமங்கள்
ஒற்றைச்சரிவச்சுக் கனிமங்கள்
கனிமங்கள்
சூரியா கேஎல்சிசி

சூரியா கேஎல்சிசி (மலாய்: Suria KLCC; ஆங்கிலம்: Suria KLCC; சீனம்:陽光廣場) என்பது மலேசியா, கோலாலம்பூர் பெட்ரோனாஸ் இரட்டைக் கோபுரங்களின் அடிவாரத்தில் அமைந்துள்ள 6-அடுக்கு வணிக வளாகமாகும். 

சூரியா கேஎல்சிசி, கோலாலம்பூரில் மிகவும் புகழ்பெற்ற வணிகத் தளமாக அறியப்படுகிறது. இந்தத் தளம், 300-க்கும் மேற்பட்ட கடைகளைக் கொண்ட முதன்மையான பல்கடை அங்காடி இடமாக விளங்குகிறது. இந்த வணிக வளாகம் கோலாலம்பூர் நகர மையத்தில் அமைந்துள்ளது.

பொது

மே 1998-இல் திறக்கப்பட்ட இந்த வணிக வளாகம், கோலாலம்பூர் நகர மையத்தின் ஒரு பகுதியாக, பெட்ரோனாஸ் இரட்டைக் கோபுரங்களின் அடிவாரத்தில் கட்டப்பட்டது.

சூரியா கேஎல்சிசி வளாகத்தில் இருந்து, கேஎல்சிசி பூங்கா மற்றும் பெட்ரோனாஸ் குழுவிசை மண்டபம் ஆகிய இரு வளாகங்களில் நடைபெறும் நிகழ்ச்சிகளைக் காணும் வகையில் சூரியா கேஎல்சிசி வளாகமும் உருவாக்கப்பட்டு உள்ளது.

வரலாறு

"சூரியா" என்பது சமசுகிருதச் சொல்லான "சூரியா" என்பதில் இருந்து பெறப்பட்ட மலாய் மொழிச் சொல்லாகும்; அதாவது "சூரிய ஒளி" என்று பொருள்படும். சூரியா கேஎல்சிசி வணிக வளாகத்தின் தரை மாடி பிறை வடிவத்தில் அமைக்கப்பட்டு உள்ளது. 

அதன் மூன்று தரைநிலை வாயில்களும்; அம்பாங் சாலை, பி. ராம்லீ சாலை மற்றும் பெர்சியாரான் பெட்ரோனாஸ் (Persiaran Petronas) ஆகிய இடங்களுக்குச் செல்லும் வகையில் உருவாக்கப்பட்டு உள்ளது. சூரியா கேஎல்சிசியின் தரைநிலை வாயில்களில் (Ground-level Exits) இருந்து பெட்ரோனாஸ் குழுவிசை மண்டபம் (Petronas Philharmonic Hall) மற்றும் பெட்ரோனாஸ் குழுவிசை மண்டபத்தின் நீரூற்றுப் பகுதிக்கும் (Lake Symphony) நேரடியாக அணுகலாம்.

நிர்வாகம்

சூரியா கேஎல்சிசி என்பது சூரியா கேஎல்சிசி நிறுவனத்தின் (Suria KLCC Sdn. Bhd) கீழ் உள்ள மிகப்பெரிய சொத்துரிமை ஆகும். 

சூரியா கேஎல்சிசி நிறுவனத்தின் கீழ் அலமண்டா புத்ராஜெயா (Alamanda Putrajaya); மெஸ்ரா மால் திராங்கானு (Mesra Mall Terengganu) ஆகிய பிற சொத்துரிமைகளும் உள்ளன.

சூரியா கேஎல்சிசி காட்சியகம்

சூரியா கேஎல்சிசியில் நடைபெற்ற சில பெருநாள் நிகழ்ச்சிகளின் படங்கள் காட்சிப்படுத்தப்பட்டு உள்ளன.

மேலும் காண்க
 மெக்சிஸ் கோபுரம்
 எக்ஸ்சேஞ்ச் 106 கோபுரம்
 கோலாலம்பூர் கோபுரம்
 கோலாலம்பூர் மாநகர மையம்
 மெர்டேக்கா 118
 பெட்ரோனாஸ் கோபுரங்கள்
 கோலாலம்பூர் மாநாட்டு மையம்

மேற்கோள்கள்

வெளி இணைப்புகள்

 Maxis Website

கோலாலம்பூர்
கோலாலம்பூரில் உள்ள கட்டிடங்கள் மற்றும் கட்டமைப்புகள்
கோலாலம்பூர் சுற்றுலா இடங்கள்
கேஎல்சிசி பூங்கா

கேஎல்சிசி பூங்கா (மலாய்: KLCC Park; ஆங்கிலம்: Taman KLCC; சீனம்:吉隆坡城中城公園) என்பது மலேசியா, கோலாலம்பூர், கோலாலம்பூர் நகர மையத்தில் அமைந்துள்ள பொதுப் பூங்கா ஆகும். 

பெட்ரோனாஸ் கோபுரங்கள் மற்றும் அவற்றைச் சுற்றியுள்ள பகுதிகளுக்கு பசுமையை வழங்கும் வகையில் கேஎல்சிசி பூங்கா வடிவமைக்கப்பட்டுள்ளது.

இயற்கையுடன் மனிதனின் படைப்புகளை ஒருங்கிணைத்து வெப்பமண்டலப் பசுமையின் பாரம்பரியத்தை வெளிப்படுத்தும் வகையில் இந்தப் பூங்கா உருவாக்கப் பட்டதாகவும் அறியப்படுகிறது.

பொது

இந்தப் பூங்காவை வடிவமைத்தவர் பிரேசிலிய கட்டிடக் கலைஞர் ராபர்டோ பர்லே மார்க்ஸ் (Roberto Burle Marx). அவரால் மேற்கொள்ளப்பட்ட கடைசி வடிவமைப்பு என்றும் அறியப்படுகிறது. 

பூங்கா வடிவமைக்கப்பட்டபோது, ​​'இயற்கையின் முக்கியத்துவத்தை மேலும் அறிய வேண்டிய உணர்திறன் மனுக்குலத்திற்கு வேண்டும்' என்பதே அதன் முதன்மை நோக்கமாக இருந்தது.

பசுமைப் பகுதிகள்

மரங்கள், புதர்கள், கற்கள், நீர்க் கூறுகள் போன்ற இயற்கைக் கூறுகளின் பல சேர்க்கைகளை இந்தப் பூங்கா கொண்டுள்ளது. வடிவமைப்பு மற்றும் நிலப்பரப்பின் கூறுகள், அந்தப் பூங்காவிற்கு வான்வெளித் தோற்றத்தை வழங்குவது போன்ற நிலைப்பாட்டில் உருவாக்கப்பட்டன.

இந்தப் பூங்காவில் ஓர் அழகான ஏரி உள்ளது; மற்றும் நகரத்தின் சலசலப்பிலிருந்து சற்றே விலகிச் செல்வதற்கு இந்தப் பூங்காவில் ஏராளமான பசுமைப் பகுதிகளும் உள்ளன; குழந்தைகளுக்கு என சிறப்பாக வடிவமைக்கப்பட்ட விளையட்டுத் தளங்களும் உள்ளன.

கேஎல்சிசி பூங்கா காட்சியகம்

மேலும் காண்க
 மெக்சிஸ் கோபுரம்
 எக்ஸ்சேஞ்ச் 106 கோபுரம்
 கோலாலம்பூர் கோபுரம்
 சூரியா கேஎல்சிசி
 மெர்டேக்கா 118
 பெட்ரோனாஸ் கோபுரங்கள்

மேற்கோள்கள்

வெளி இணைப்புகள்

கோலாலம்பூர்
கோலாலம்பூரில் உள்ள கட்டிடங்கள் மற்றும் கட்டமைப்புகள்
கோலாலம்பூர் சுற்றுலா இடங்கள்
இ-04 அதிவேக நெடுஞ்சாலை (இலங்கை)

மத்திய அதிவேக நெடுஞ்சாலை என்பது இலங்கையின் தலைநகர் கொழும்புடன் குருணாகலையும் கண்டியையும் இணைக்கும் வகையில் தற்போது அமைக்கப்பட்டுக்கொண்டிருக்கும் ஓர் அதிவேக நெடுஞ்சாலை ஆகும். இது ஏ-1 கொழும்பு - கண்டி நெடுஞ்சாலைக்கும் ஏ-1 அம்பேபுச - திருகோணமலை நெடுஞ்சாலைக்கும் பதிலான விரைவுச்சாலையாக அமையும். இது இ-02 கொழும்பு புறச்சுற்றுவட்ட அதிவேக நெடுஞ்சாலையில் கடவத்தை இடமாறலில் ஆரம்பித்து கம்பகா மாவட்டம், குருணாகல் மாவட்டம், மாத்தளை மாவட்டம் ஆகியவற்றை ஊடறுத்து ஏ-9 கண்டி - யாழ்ப்பாணம் நெடுஞ்சாலையில் தம்புள்ளையில் இணையும்.

மேற்கோள்கள் 

இலங்கையின் நெடுஞ்சாலைகள்
கெட்டோ

கெட்டோ  (ghetto) என்பது ஒரு சிறுபான்மைக் குழுவின் உறுப்பினர்கள் குவிந்துள்ள நகரத்தின் ஒதுக்குப்புறமான பகுதியாகும். அரசியல், சமூக, சட்ட, மத, சுற்றுச்சூழல் அல்லது பொருளாதார அழுத்தத்தின் விளைவாக.  கெட்டோக்கள் பெரும்பாலும் நகரத்தின் மற்ற பகுதிகளை விட மிகவும் ஏழ்மை நிலையில் இருப்பதாக அறியப்படுகிறது. இத்தகைய பகுதிகள் உலகம் முழுவதும் காணப்படுகிறது. 

யூத எதிர்ப்புக் கொள்கைவின் காரணமாக, 1516 ஆம் ஆண்டில்,, இத்தாலி நாட்டின் வெனிஸ் நகரத்தில், யூதர்கள் வாழ்வதற்கு அனுமதிக்கப்படாததால், வெனிசின் கெட்டோ பகுதிகளில் வாழ்ந்தனர். கெட்டோ எனும் சொல் அது முதல் பயன்பாட்டிற்கு வந்தது.யூத எதிர்ப்புக் கொள்கை காரண்மாக, நாஜி ஜெர்மனியர்கள் ஐரோப்பிய யூதர்களை கொல்லும் நோக்கத்துடன் 1,000க்கும் மேற்பட்ட நாஜி கெட்டோக்கள் மூலம் யூத மக்களைக் கட்டுப்படுத்த நிறுவப்பட்டது.

உருமேனியா மற்றும் சிலோவாக்கியா போன்ற சில கிழக்கு ஐரோப்பிய நாடுகளில், உரோமானி மக்கள் அதிகம் வசிக்கும் நகரத்தின் சுற்றுப்புறங்களைக் குறிக்க கெட்டோ எனும் சொல் பயன்படுத்தப்படுகிறது.  தற்காலத் தமிழ்நாட்டின் நகர்புறங்களில் சேரி என்ற சொல், பொதுவாக வறுமையால் பாதிக்கப்பட்ட மக்கள் வாழும் பகுதிகளைக் குறிக்கப் பயன்படுத்தப்படுகிறது. அதே சமயம் ஐரோப்பா போன்ற வளர்ந்த நாடுகளில் ஏழை மக்கள் அல்லது யூதர்கள் வாழும் பகுதிக்கு கெட்டோ என்ற சொல் குறிக்கப் பயன்படுத்தப்பட்டது.

சொற்பிறப்பியல்
கெட்டோ என்ற சொல் இத்தாலி நாட்டின் வெனிஸ் நகரத்தின் ஒதுக்குப்புறப் பகுதிகளைக் குறிக்க 1516ஆம் ஆண்டிலிருந்து உருவானது. பயன்படுத்தப்பட்டது. 1899 வாக்கில், பிற சிறுபான்மை குழுக்களின் நெரிசலான நகர்ப்புற பகுதிகளுக்கும் இந்த சொல் நீட்டிக்கப்பட்டது. இச்சொல்லின்  சொற்பிறப்பியல் நிச்சயமற்றது, ஏனெனில் வெனிஸ் மொழிச் சொல்லின் தோற்றம் பற்றி சொற்பிறப்பியல் வல்லுநர்களிடையே எந்த உடன்பாடும் இல்லை.  இந்த சொல்லின்  ஒரு கோட்பாடு வெனிஸ் நகரத்தின் எல்லைக்கோட்டை குறிக்க அறிமுகப்படுத்தப்பட்டது.   
பல்வேறு கோட்பாடுகளின்படி கெட்டோ எனும் சொல் வருகிறது: எபிரேயம் மொழியில் கெட்டோ என்ற சொல்லிற்கு விடை பெறுதல் அல்லது 'விவாகரத்து ஆவணம்', அல்லது 'பிரிவினைப் பத்திரம்' என்று பொருள்.
மற்றொரு சாத்தியம், பண்டைய எகிப்திலிருந்து யூதர்கள் நாடுகடத்தப்பட்டதன் நினைவாக கெட்டோ எனும் சொல் தோன்றிருக்கலாம்

யூத கெட்டோக்கள்
ஐரோப்பா கணடத்தில் புலம்பெயர்ந்த நாடுகளில் பாரம்பரியமாக யூதர்கள் வசிக்கும் நகரத்தின் பகுதியைக் குறிக்க கெட்டோ எனும் சொல் பயன்படுத்தப்பட்டது.. மதம், மொழி மற்றும் இனம் குறித்த தேதியிட்ட பார்வைகளின் அடிப்படையில் யூதர்களுக்கு எதிரான பெரும்பான்மை பாகுபாடு காரணமாக கிறிஸ்தவ ஐரோப்பாவில் யூத கெட்டோக்கள் இருந்தன: யூதர்கள் வெளியாட்களாகக் கருதப்பட்டனர். இதன் விளைவாக, பல ஐரோப்பிய நகரங்களில் யூதர்கள் கடுமையான கட்டுப்பாடுகளுக்கு உட்பட்டனர்.மக்கள்தொகை வளர்ச்சியின் காரணமாக, கெட்டோக்கள் (ரோம் நகரத்தைப் போல) குறுகிய தெருக்களையும், உயரமான, நெரிசலான வீடுகளையும் கொண்டிருந்தன.

நாஜி ஜெர்மனியின் கெட்டோக்கள்
இரண்டாம் உலகப் போரின் போது, யூதர்கள் மற்றும் ரோமானி மக்களை வரையறுக்கப்பட்ட பகுதிகளுக்குள் அடைத்து வைப்பதற்காக நாஜிக்கள் புதிய கெட்டோக்களை கிழக்கு ஐரோப்பாவின் பல நகரங்களில் வதை முகாமின் வடிவமாக நிறுவினர்.

இதனையும் காண்க
 யூத எதிர்ப்புக் கொள்கை
 நாஜி ஜெர்மனி 
 அவுஷ்விட்ஸ் வதை முகாம்

மேற்கோள்கள்

வெளி இணைப்புகள் 

நகர்ப்புறப் பகுதிகள்
யூத வரலாறு
அனங்கனடி

அனங்கனடி (Ananganadi) என்பது இந்தியாவின்,  கேரளத்தின், பாலக்காடு மாவட்டத்தில் உள்ள ஒரு கிராமமாகும். அனங்கனடியின் தெற்கே உள்ள ஒற்றப்பாலம் மற்றும்  வடக்கே உள்ள செர்புளச்சேரி ஆகிய நகரங்களிலிருந்து சம தொலைவில்  10 கி.மீ தொலைவில் அனங்கனடி அமைந்துள்ளது. வாணியங்குளம் கிராமம்  தென்மேற்கே தோராயமாக 5 கிமீ தொலைவில் அமைந்துள்ளது.

இந்த ஊர் அனங்கன் மலைகளின் கீழ் அமைந்துள்ளதால், அனங்கனடி என்ற பெயர் பெற்றது. அனங்கன்மலா என்று பிரபலமாக அறியப்படும் அனங்கன் மலைகள், 2500 ஏக்கர் பரப்பளவில் பாறைகள் நிறைந்த பசுமையான காடுகளுடன், பல்வேறு வனவிலங்குகளுடன் உள்ளது.  இது வடக்கு-தெற்கே சுமார் 20 கி.மீ நீளம் வரை நீண்டுள்ளது. மேலும் அதன் மிக உயர்ந்த இடமானது சுமார் 1200 மீட்டர் உயரம் கொண்டுள்ளது. அனங்கன் மலைப்பகுதியில் கேரள வனத்துறையால் நடத்தப்படும் சுற்றுச்சூழல் சுற்றுலா மையம் உள்ளது.

சேரம்பேட்டை பகவதி கோயில்,  பட்டர்கோணம் சிவன் கோயில் ஆகியவை அனங்கனடி கிராமத்தில் உள்ள இரண்டு மிகப் பழமையான கோவில்களாகும்.

1951 ஆம் ஆண்டில் நிறுவப்பட்ட அனங்கனடி உயர்நிலைப்பள்ளி கிராமத்தின் பழமையான மற்றும் ஒரே உயர்நிலைப் பள்ளியாகும்.

அனங்கனடி அதே பேரிலான  கிராம ஊராட்சியைக் கொண்டுள்ளது. இது  ஒற்றப்பாலம் வட்டத்தில் அமைந்துள்ளது. பத்தம்குளத்தில் அமைந்துள்ள அரசு விதைப்பண்ணையில் நெல் விதைகள் உற்பத்தி செய்யப்படுகிறது.

மக்கள்வைகைப்பாடு 
2001 ஆம் ஆண்டு இந்திய மக்கள் தொகை கணக்கெடுப்பின்படி, அனங்கனடியின் மக்கள் தொகை 22,078 ஆகும். இதில் 10,242 பேர் ஆண்கள், 11,836 பேர் பெண்கள். அண்மைய மக்கள்தொகை கணக்கெடுப்பு புள்ளிவிவரங்கள் (2011) கிராமத்தின் மக்கள் தொகை 24,445 உள்ளதாக காட்டுகின்றன, இந்த பதிவின்படி கிராமத்தில் உள்ள ஆண்கள் 11,386 பேர்,  பெண்கள் 13,059 பேர்களாவர்.

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
உருமி தடுப்பணை 1

உருமி தடுப்பணை 1 (Urumi 1 Weir) என்பது இந்தியாவின் கேரளாவில் கோழிக்கோடு மாவட்டத்தின் கூடரஞ்சி கிராமத்தில் பொயிலிங்கலபுழாவின் குறுக்கே கட்டப்பட்ட ஒரு சிறிய நீர் திசைதிருப்பல் அணையாகும். சிறிய நீர்மின் திட்டத்தில் மின் உற்பத்திக்காகக் கட்டப்பட்டது இந்த தடுப்பணை. சாலியார் ஆற்றின் துணை ஆறான பொயிலிங்கலபுழாவின் குறுக்கே தடுப்பணை கட்டப்பட்டுள்ளது. ஆழமான பகுதியிலிருந்து அணையின்  உயரம் 5.6 மீட்டரும் அணையின் நீளம் 47 மீட்டரும் ஆகும்.

அணைக்கு அருகிலுள்ள உருமி நீர்வீழ்ச்சி நீர்மின் திட்டம் நடைமுறைக்கு வந்த பிறகு சுற்றுலாப் பயணிகளை ஈர்க்கும் இடமாக இப்பகுதி மாறியுள்ளது.

விவரக்குறிப்புகள் 
 அமைவிடம்: 11 0 22 '51.85 "வ 76 0 3'41" கி
 அணையின் வகை: பைஞ்சுதை, ஈர்ப்பு
 ஊராட்சி : கூடரஞ்சி
 வகைப்பாடு: தடுப்பணை
 அதிகபட்ச நீர் மட்டம்: 212.1 மீ
 மாவட்டம்: கோழிக்கோடு
 முழு நீர்த்தேக்க நிலை: 212.1 மீ
 ஆற்றுப் படுகை: சாலியார்
 அணையில் செயல்பாடு: நீர் திசைதிருப்பல் 
 ஆறு: பொயிலிங்ல்புழா
 ஆழமான அடித்தளத்திலிருந்து உயரம்: 5. 6 மீ
 அணையிலிருந்து ஆற்றுக்கு நீர் விடுவிப்பு: பொயிலிங்ல்புழா
 நீளம் :47. 0 மீ
 நீர் வெளியேறும் வட்டம்: தாமரச்சேரி
 சுழல்காற்று: மேல்நிலைப் பிரிவு
 முகடு நிலை: 212.1 மீ
 திட்டத்தின் நோக்கம்: நீர் மின்சாரம்
 திட்டத்தின் நிறுவப்பட்ட திறன்: 3 × 1.25 (3.75 மெகாவாட்)

மேற்கோள்கள்
இ. பி. பௌலோசு

இ. பி. பௌலோசு (E. P. Poulose) (2 அக்டோபர் 1909 - 17 நவம்பர் 1983) ஓர் இந்திய வழக்கறிஞரும் மற்றும் அரசியல்வாதியும் ஆவார். இவர் 1957 முதல் 1965 வரை கேரள சட்டமன்றத்தில் இராமமங்கலம் தொகுதியைப் பிரதிநிதித்துவப்படுத்தினார். இந்திய தேசிய காங்கிரசின் உறுப்பினரான பௌலோசு 1960 முதல் 1964 வரை கேரள் அரசின் உணவு மற்றும் வேளாண்துறை அமைச்சராக இருந்தார்.

சுயசரிதை 
இ. பி. பௌலோசு 1909 ஆம் ஆண்டு அக்டோபர் 2 ஆம் தேதி அப்போதைய திருவிதாங்கூர் சமஸ்தானத்தின் ஒரு பகுதியாக இருந்த ராமமங்கலம் கிராமத்தில் பிறந்தார். 1933 இல்,  சட்டப் பட்டம் பெற்று வழக்கறிஞராகப் பணியாற்றத் தொடங்கினார். ஒரு சிரிய கிறிஸ்தவரான இவர் 1935 இல் இந்திய தேசிய காங்கிரஸில் சேர்ந்தார். பின்னர், இந்திய சுதந்திர இயக்கத்தில் உறுப்பினரானார். இந்த இணைப்பின் காரணமாக, இவர் 1946 இல் பிரிட்டிஷ் அதிகாரிகளால் சிலகாலம் சிறையில் அடைக்கப்பட்டார். 1948 இல், திருவிதாங்கூர் சட்டமன்றத்திற்கு தேர்ந்தெடுக்கப்பட்டார்.

அரசியல் 

1957 தேர்தலில், புதிதாக நிறுவப்பட்ட கேரள சட்டப்பேரவைக்கு இராமமங்கலம் தொகுதியின் இந்தியப் பொதுவுடைமைக் கட்சி வேட்பாளர் பரமேசுவரன் நாயரை எதிர்த்து போட்டியிட்டார். நாயரைவிட 20,086 வாக்குகள் அதிகம் பெற்று  பௌலோசு வெற்றி பெற்றார்.பின்னர், 1960இல் நடந்த கேரள சட்டப்பேரவைத் தேர்தலில், 32,448 வாக்குகள் பெற்று இந்தியப் பொதுவுடைமைக் கட்சி வேட்பாளர் பி. வி. ஆபிரகாமை வெற்றி பெற்றார். 1960 பிப்ரவரி 22 அன்று கேரளாவின் முதலமைச்சரான பட்டம் தாணு பிள்ளையின் தலைமையிலான அரசாங்கத்தில் உணவு மற்றும் வேளாண் அமைச்சராக பௌலோசு நியமிக்கப்பட்டார். 1962இல் பிள்ளை தனது பதவியை ராஜினாமா செய்த பின்னர், பிள்ளையின் வாரிசான ஆர். சங்கரின் அரசாங்கத்திலும் இவர் தக்கவைக்கப்பட்டார். பௌலோசு 1964 செப்டம்பர் 10 வரை அமைச்சராக பணியாற்றினார். 

அடுத்த ஆண்டு, 1965 கேரள சட்டப்பேரவைத் தேர்தலில், மூவாற்றுபுழா சட்டமன்றத் தொகுதியில் மீண்டும் போட்டியிட்டார். 18,929 வாக்குகளைப் பெற்று கேரள காங்கிரஸ் வேட்பாளர் ஏ. டி. பத்ரோசை தோற்கடித்தார். பத்ரோசுக்கு 14659 வாக்குகள் கிடைத்தது.

கிறுத்துவ ஆதரவு 

சட்டமன்றத்தில் இருந்த காலத்தில், பௌலோசு கிறிஸ்தவ மரபுகளுக்கு ஆதரவாக இருந்தார். 1957 ஆம் ஆண்டில், கேரள கல்விச் சட்டத்திற்கு எதிராக இவரும் மற்றும் பிற கிறிஸ்தவ சட்டமன்ற உறுப்பினர்கள் குரல் எழுப்பினர் தனியார் கிறிஸ்தவ பள்ளிகளில் ஒழுங்குமுறைகளை நிறுவும் இந்த மசோதாவை கேரளாவில் உள்ள கிறிஸ்தவர்கள் கடுமையாக எதிர்த்தனர். அடுத்த ஆண்டு, 1916 திருவிதாங்கூர் கிறிஸ்தவ வாரிசுச் சட்டத்தை ரத்து செய்யும் மசோதாவை பௌலோசு எதிர்த்தார். இது கிறிஸ்தவ வரதட்சணை முறை குறித்த ஒரு சட்டமாகும். இதில் வரதட்சணை பெற்ற கிறிஸ்தவ பெண்கள் தங்கள் குடும்பத்தின் சொத்துகளுக்கு பரம்பரைக்கான அனைத்து உரிமைகோரல்களையும் இழக்க நேரிடும்.

இறப்பு 

பௌலோசு 1983 நவம்பர் 17 அன்று இறந்தார்.

மேற்கோள்கள்

நூல் ஆதாரங்கள் 

எர்ணாகுளம் மாவட்ட நபர்கள்
கேரளாவைச் சேர்ந்த இந்திய தேசிய காங்கிரஸ் அரசியல்வாதிகள்
20 ஆம் நூற்றாண்டு இந்திய வழக்கறிஞர்கள்
1983 இறப்புகள்
1909 பிறப்புகள்
கேலூசைட்டு

கேலூசைட்டு (Gaylussite) என்பது  Na2Ca(CO3)2·5H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இது நீரேறிய சோடியம் கால்சியம் கார்பனேட்டு வகை கனிமமாகும். கனிமத்தின் வழியாக  ஒளி ஊடுருவும். பளபளப்பான வெள்ளை நிறத்தில் இருந்து சாம்பல், மஞ்சள் நிறத்தில் ஒற்றைச்சரிவச்சுப் பட்டகப் படிகங்களாக கேலூசைட்டு தோன்றுகிறது.  நிலைப்புத்தன்மை அற்ற கனிமமான இது வறண்ட காற்றில் நீரிழக்கிறது. தண்ணீரில் சிதைவடைகிறது.

பன்னாட்டு கனிமவியல் சங்கம் கேலூசைட்டு கனிமத்தை Gyl என்ற குறியீட்டால் அடையாளப்படுத்துகிறது.

கண்டுபிடிப்பு
ஏரிகளைச் சேர்ந்த கார நீர்க்கட்டிகளில் இருந்து ஆவியாகி கேலூசைட்டு தோன்றுகிறது. அரிதாக காரவகைப் பாறைகளின் நரம்புகளில் தோன்றுகிறது. முதன்முதலில் 1826 ஆம் ஆண்டில் வெனிசுலாவின் மெரிடா மாநிலம், லாகுனிலாசு நகரத்தில் கண்டுபிடிக்கப்பட்டு விவரிக்கப்பட்டது. பிரெஞ்சு வேதியியலாளர் இயோசப் லூயிசு கே-லூசாக்கு (1778-1850) நினைவாக கேலூசைட்டு என்று பெயரிடப்பட்டது.

கேலூசைட்டு கனிமம் சமீபத்தில் (2014) இந்தியாவின் மகாராட்டிராவில் உள்ள புல்தானா மாவட்டத்தின் லோனார் ஏரியில் இருப்பதாகப் பதிவாகியுள்ளது. பிலிசுடோசின் சகாப்தத்தின் போது விண்கல் தாக்கத்தால் லோனார் ஏரி உருவாக்கப்பட்டதாகக் கூறப்படுகிறது. இது பூமியில் பாசால்டிக் பாறையால் அறியப்படும் நான்கு அதிவேக விண்கல் தாக்க பள்ளங்களில் ஒன்றாகும்.

மேற்கோள்கள்

சோடியம் கனிமங்கள்
கால்சியம் கனிமங்கள்
கார்பனேட்டு கனிமங்கள்
ஒளிரும் கனிமங்கள்
ஒற்றைச்சரிவச்சுக் கனிமங்கள்
கனிமங்கள்
கேஎல்சிசி நீர்வாழ் உயிரினக் காட்சியகம்

கேஎல்சிசி நீர்வாழ் உயிரினக் காட்சியகம் (மலாய்: Aquaria KLCC; ஆங்கிலம்: Aquaria KLCC; சீனம்: 吉隆坡城中城水族館) என்பது மலேசியா, கோலாலம்பூர், கேஎல்சிசி, கோலாலம்பூர் மாநாட்டு மையத்தில் அமைந்துள்ள நீர்வாழ் உயிரினக் காட்சியகம் ஆகும்.

இந்தக் காட்சியகத்தில் 90 மீட்டர் திறந்தவெளி சுரங்க நடைபாதை (Transparent Tunnel Walkway) உள்ளது. 

அந்தச் சுரங்க நடைபாதை, பெருங்கடலில் வாழும் மணல் புலி சுறா மீன்கள் (Sand Tiger sharks), பெரும் திருக்கைகள் (Giant Stingrays), கடல் ஆமைகள் உட்பட 10-க்கும் மேற்பட்ட வெவ்வேறு வகையான சுறாக்களை, நேருக்கு நேர் பார்வையாளர்களின் பார்வைக்கு கொண்டு வருகிறது.

பொது

கேஎல்சிசி நீர்வாழ் உயிரினக் காட்சியகத்தின் கட்டுமானம் 2003-இல் தொடங்கியது. ஆகஸ்டு 2005-இல் திறக்கப்பட்டது. 60,000 சதுர அடி (5,600 மீ2) பரப்பளவு கொண்ட இந்தக் காட்சியகம், 90-மீட்டர் (300 அடி) நீருக்கடியிலான சுரங்கப்பாதையையும் கொண்டுள்ளது.

கடலை நோக்கும் நீரின் பயணம்

இந்தக் காட்சியகத்தில் 250 வெவ்வேறு வகையான கடல்வாழ் உயிரினங்கள்; மற்றும் உலகம் முழுவதும் உள்ள 5,000-க்கும் மேற்பட்ட நீர் நிலவாழ் உயிரினங்களும் உள்ளன. மீன் மற்றும் ஆமை பாதுகாப்பு பற்றிய தகவல் மையங்களும் உள்ளன. இந்தக் காட்சியகத்தின் அமைப்புக் கூறு, நிலத்திலிருந்து கடலை நோக்கிய நீரின் பயணத்தை அடிப்படையாகக் கொண்டது.

மூடுபனி நிறைந்த மலைப்பகுதிகளில் அந்தப் பயணம் தொடங்குகிறது. ஆறுகள் வழியாக, மழைக்காடுகள், சதுப்புநிலங்கள் வழியாக ஊடுருவிச் செல்லும் நீரின் பயணம், ஆழமான நீலக் கடலுக்குள் படர்ந்து இருக்கும் பவளப்பாறைகள் வரை சென்று முடிவடைகிறது.

கடல்வாழ் உயிரினங்கள்

உயிரினங்கள் வாழும் இடங்கள் பல்வேறு பிரிவுகளாகப் பிரிக்கப்பட்டு காட்சிப்படுத்தப்பட்டு உள்ளன.

 சுறா மீன்கள் - பெருங்கடல் பிரிவு  
 நன்னீர் மீன்கள் - அடர்ந்த காடுகள் பிரிவு 
 பிரன்கா மீன்கள் (Piranhas) - பரிணாம மண்டலப் பிரிவு 
 நீர்நாய்கள் - ஆறுகள் பிரிவு 
 இழுதுமீன் (Jellyfish); கடல் குதிரைகள் - கடல் நீர்வாழ் உயிரினப் பிரிவு 
 நீராளி பெரிய கணவாய் (Giant Octopus) - விசித்திரமான உயிரினப் பிரிவு

கேஎல்சிசி நீர்வாழ் உயிரினக் காட்சியகம்

மேலும் காண்க
 சூரியா கேஎல்சிசி
 கோலாலம்பூர் மாநகர மையம்
 கேஎல்சிசி பூங்கா
 கோலாலம்பூர் மாநாட்டு மையம்
 பெட்ரோனாஸ் கோபுரங்கள்

மேற்கோள்கள்

வெளி இணைப்புகள்

 
 
 Aquaria KLCC
 Aquaria KLCC on TripAdvisor

கோலாலம்பூர்
கோலாலம்பூரில் உள்ள கட்டிடங்கள் மற்றும் கட்டமைப்புகள்
மலேசிய அருங்காட்சியகங்கள்
கோலாலம்பூர் சுற்றுலா இடங்கள்
சேடல்மந்து அரண்மனை

சேடல்மந்து அரண்மனை (Satelmond Palace) என்பது திருவிதாங்கூர் அரச குடும்பத்திற்குச் சொந்தமான அரண்மனைகளில் ஒன்று. இது இந்தியாவின் கேரள மாநிலம் திருவனந்தபுரத்தின் பூஜாப்புரம் பகுதியில் உள்ளது. முதலில் “விஜய விலாசம்” என்று அழைக்கப்பட்டது இது பின்னர் சேடல்மந்து அரண்மனை என்று அறியப்பட்டது. சேது லட்சுமி பாயி ஆட்சியின் போது அரண்மனை அவரது அதிகாரப்பூர்வ இல்லமாக இருந்தது. During the late 1970s, it was gifted 1970 களின் பிற்பகுதியில், திருவனந்தபுரம், சிறீ சித்திரை திருநாள் மருத்துவ அறிவியல் மற்றும் தொழில்நுட்ப நிறுவனத்திற்கு அரச குடும்பத்தால் இது பரிசாக வழங்கப்பட்டது[1], அது அங்கு தனது உயிரியல் மருத்துவ தொழில்நுட்ப பிரிவைத் தொடங்கியது.  இராணியின் உருவப்படம் இன்றும் பிரதான கட்டிடத்தின் நுழைவாயிலில் உள்ள நடைபாதையில் தொங்குகிறது.ராணியின் உருவப்படம் இன்றும் கூடத்தில் தொங்குகிறது

கட்டுமானம் 
இரண்டு மாடி கொண்டகளைக் கொண்ட அரண்மனையின் நுழைவாயிலில் பெரிய தூண்கள், சிக்கலான சிற்பங்கள், கம்பீரமான சிங்கங்களின் சிலைகள், விரிவான வடிவங்களைக் கொண்ட மாடிகள், வட்டமான மர படிக்கட்டுகள் மற்றும் வளைந்த சுடுமண் ஓடுகளுடன் சாய்ந்த கூரைகள் ஆகியவை உள்ளது.

இதனையும் காண்க 

 திருவிதாங்கூர் அரச குடும்பம்
 மன்னர் அரசு
 பூஜாப்புரம்

மேற்கோள்கள் 

திருவனந்தபுரத்திலுள்ள அரண்மனைகள்
யுரேனியம் சிர்க்கோனியம் ஐதரைடு

யுரேனியம் சிர்க்கோனியம் ஐதரைடு (Uranium zirconium hydride) என்பது UZrH என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம்|சேர்மமாகும்.]] யுரேனியம் ஐதரைடும் சிர்க்கோனியம்(II) ஐதரைடும் சேர்ந்து இச்சேர்மம் உருவாகிறது. பயிற்சி, ஆராய்ச்சி, ஐசோடோப்புகள், பொது அணுவியல் ஆராய்ச்சி அணு உலைகளில் யுரேனியம் சிர்க்கோனியம் ஐதரைடு பயன்படுத்தப்படுகிறது. அமெரிக்க ஆற்றல் மற்றும் பாதுகாப்பு நிறுவனம் இதை பெருமளவில் தயாரிக்கிறது. UZrH எரிபொருளானது பல்கலைக்கழகங்களில் உள்ள பெரும்பாலான ஆராய்ச்சி உலைகளில் பயன்படுத்தப்படுகிறது. உலையின் வெப்பநிலை அதிகரிக்கும் போது, ​​வினைத்திறன் வேகமாக குறைகிறது. பெரிய, உடனடி வினைத்திறன் எரிபொருள் வெப்பநிலை குணகத்தை இவ்வினை கொண்டுள்ளது. 

பிரான்சு நாட்டின் ரோமன்சு-சுர்-இசேரில் உள்ள பிராங்கோ-பெல்ச்சு டி ஃபேப்ரிகேசன் டு கம்பசுடிபிள் என்ற நிறுவனம் மட்டுமே இந்த எரிபொருளின் ஒரே உற்பத்தியாளர் என்பது குறிப்பிடத்தக்கதாகும்.

மேற்கோள்கள்

வெளி இணைப்புகள்
 Technical Foundations of TRIGA: Thermalization In Zirconium Hydride

கனிம வேதியியல் சேர்மங்கள்
அணு எரிபொருள்கள்
அணுக்கருப் பொருட்கள்
யுரேனியம்
வாண்டையார்

வாண்டையார்‌ (Vandayar) என்னும்‌ பட்டம்‌ வண்டையர்‌ என்னும்‌ பெயரின்‌ திரிபாகக் கொள்ளப்படுகிறது. வாண்டையார்‌ என்னும்‌ பட்டம்‌ கள்ளர்‌ இனத்தவரின்‌ பட்டப்‌ பெயர்களுள்‌ ஒன்று என்று செந்தமிழ்ச் சொற்பிறப்பியல் பேரகரமுதலி விளக்கம்தருகிறது. சோழர் காலத்தில் வாளுடையவர்கள் என்பவர்கள், பிற்காலத்தில் மருவி வாண்டையார்கள் என அழைக்கப்பட்டார்கள் என்றும் குறிப்பிடப்படுகிறது. 

கருணாகரத் தொண்டைமான் வண்டையர்‌ கோன்‌ என அழைக்கப்பட்டமையும்‌, வல்லம்‌ என்னும்‌ தென்னார்க்காட்டுப்‌ பகுதியை ஆண்டவன்‌ வல்லவரையன்‌ வண்டையத்‌ தேவன்‌ எனப்பட்டதும்‌ காணலாம்‌. கலிங்கத்துப்‌ பரணியின்‌ பாடல்களில்‌ வண்டைமன்‌ தொண்டைமான்‌, வண்டைநகர்‌ அரசன்‌, வண்டையர்க்கு அரசு, வண்டை வேந்தன்‌. வண்டையர்‌ அரசன்‌, வண்டையர்‌ கோன்‌” என்றெல்லாம்‌ கருணாகரத்‌ தொண்டைமான்‌ சிறப்பித்து அழைக்‌ கப்படுகிறான்‌. வாண்டையார்,  தெத்து வாண்டையார்,  பருதி வாண்டையார், நெடுவாண்டையார், வண்டன், வண்டயன், வாண்டயன், வண்டதேவன், வண்டப்பிரியன் என்று மருவி கள்ளர்‌ இனத்தவரின்‌ பட்டப்‌ பெயர்களாக உள்ளன.

கல்வெட்டுகளில் வாண்டையார்

 1453 ஆண்டு அறந்தாங்கி தொண்டைமான் அழகிய மணவாளப்பெருமாள்‌ தொண்டைமானார் ஆட்சியில் பழங்கரை புராதனபுரீசுவரர்‌ கோயில்‌ வடபுற கல்வெட்டில் வாண்டையார்கள் குறிக்கப்படுகிறார்கள்.  

 17 ஆம் நூற்றாண்டு சேலம்‌ மாவட்டம்‌, ஆத்தூர்‌ வட்டம்‌, ஆறகளூர் வெளிப்பாளையத்தில்‌ உள்ள நவகண்ட சிற்பம்‌ அருகே வயலில்‌ இருக்கும்‌ பலகைக்கலில், மாரிமுத்து  கிருஷ்ணப்ப வாண்டையார்‌ என்பவர்‌ ஆறகமூரில்‌ உள்ள திருக்காமீசுரமுடைய தம்பினாருக்கு குமாரபாளையம்‌ என்ற ஊரை தானமாக கொடுத்துள்ளார். 

 தஞ்சாவூர்' தென்குடித்திட்டை வசிட்டேசுவரர் கோயில் கிழக்குத்‌ திருச்சுற்று தரையில்‌ உள்ள கல்வெட்டில் மாரியப்ப வாண்டையார்‌ மகன்‌ குப்பமுத்து என்பவன்‌ யாசகம்‌ பெற்று, மக்கள்‌ இட்ட அந்த உபயம்‌ கொண்ரு பெரிய பிரகாரத்தின்‌ தளவரிசை வகையறா போட்டதை அறியலாம்‌.

வாண்டையார் பெயரில் உள்ள இடங்கள்

 தஞ்சாவூர் மாவட்டம்,  ஒரத்தநாடு வட்டத்தில் அமைந்துள்ள சிற்றூர் வாண்டயார் இருப்பு.

 திருவாரூர் மாவட்டம், நீடாமங்கலம் வட்டம், பேரையூர் ஊராட்சியில் உள்ள சிற்றூர் வாண்டையார் குடிகாடு. 

 புதுக்கோட்டை மாவட்டம், திருவரங்குளம் வட்டத்தில், கரும்பிரான்கோட்டை ஊராட்சியில்  உள்ள சிற்றூர் வாண்டையார் குடியிருப்பு . 

 புதுக்கோட்டை மாவட்டம், கந்தர்வகோட்டை வட்டம், வடுகப்பட்டி ஊராட்சியில் உள்ள சிற்றூர் வாண்டையான்பட்டி. 

 புதுக்கோட்டை மாவட்டம், புதுக்கோட்டை  வட்டத்தில், கல்லுக்காரன்பட்டி ஊராட்சியில் உள்ள சிற்றூர் வாண்டாம்பட்டி. 

 புதுக்கோட்டை மாவட்டம், கந்தர்வகோட்டை வட்டம்,  ஆற்றங்கரை ஊராட்சியில் உள்ள சிற்றூர் வாண்டாம்பட்டி.

 புதுக்கோட்டை மாவட்டம், கறம்பக்குடி வட்டத்தில், உள்ள சிற்றூர் வாண்டான்விடுதி. 

 புதுக்கோட்டை மாவட்டம், கறம்பக்குடி வட்டத்தில், வாணக்கன்காடு ஊராட்சியில் உள்ள சிற்றூர் வாண்டான்விடுதி.

 புதுக்கோட்டை மாவட்டம், திருவரங்குளம் வட்டத்தில், உள்ள சிற்றூர் வாண்டாக்கோட்டை.

 தஞ்சாவூர் மாவட்டம்,  ஒரத்தநாடு வட்டத்தில், பொய்யுண்டார்க்கோட்டை ஊராட்சியில் உள்ள வாண்டையார் தெரு,

இதனையும் காண்க 
 கி. துளசியா வாண்டையார்
 அ. வீரையா வாண்டையார் நினைவு ஸ்ரீ புட்பம் கல்லூரி
 வி. அப்பசாமி வாண்டையார்
 கி. அய்யாறு வாண்டையார்
 து. கிருஷ்ணசாமி வாண்டையார்
 பிரேம்குமார் வாண்டையார்

மேற்கோள்கள் 

தமிழரில் சாதிகள்
சாதிகள்
கள்ளர்
முக்குலத்தோர்
கோலாலம்பூர் மாநாட்டு மையம்

கோலாலம்பூர் மாநாட்டு மையம் அல்லது கேஎல்சிசி மாநாட்டு மையம் (மலாய்; Pusat Konvensyen Kuala Lumpur; ஆங்கிலம்: Kuala Lumpur Convention Centre; KL Convention Centre) என்பது  மலேசியா, கோலாலம்பூர், கோலாலம்பூர் மாநகர மையத்தில் (KLCC) உள்ள மாநாடு மற்றும் கண்காட்சி மையம் ஆகும். 

கேஎல்சிசி ஓல்டிங்ஸ் நிறுவனம் (KLCC Holdings); மற்றும் ஏஎஸ்எம் குளோபல் (ASM Global) ஆகிய நிறுவனங்களின் கூட்டு அமைப்பான கோன்வெக்ஸ் மலேசியா  நிறுவனத்தின் (Convex Malaysia Sdn Bhd) மூலமாக இந்த மாநாட்டு மையம் நிர்வாகிக்கப்படுகிறது.

பொது

இந்த மாநாட்டு மையம், 2015-ஆம் ஆண்டுக்கான மாநாட்டு மையங்களின் பன்னாட்டுக் கழகத்தின் (International Association of Convention Centres) (AIPC) புத்தாக்க விருதைப் பெற்றுள்ளது. அத்துடன், கோவிட்-19 தொற்றுநோய் பேரிடரின் போது, ​​இந்த மையம் பொதுமக்களுக்கான ஒரு தடுப்பூசி மையமாகவும் பயன்படுத்தப்பட்டது. 

நவீன கட்டிடக்கலை; மற்றும் பின்நவீனத்துவ கட்டிடக்கலை கூறுகளுடன் வடிவமைக்கப்பட்டுள்ள 
இந்தக் கட்டிடம்; கோலாலம்பூர் நகர மையத்தின் முதனமையான மையத்திலும் அமைந்துள்ளது.

சூன் 2005-இல் திறக்கப்பட்ட பின்னர், 31 மார்ச் 2017 வரை, இந்த மையம் 12,276 நிகழ்வுகளை நடத்தியுள்ளது. 20.9 மில்லியனுக்கும் அதிகமான பிரதிநிதிகள்; மற்றும் பார்வையாளர்களைக் கோலாலம்பூருக்கு கொண்டு வந்துள்ளது. அந்தப் பிரதிநிதிகள்; மற்றும் பார்வையாளர்களில் 7 விழுக்காட்டினர், பன்னாட்டு - ஆசியப் பிராந்தியங்களைச் சேர்ந்தவர்கள் ஆவார்கள்.

அமைவு
ஐந்து அடுக்கு மாடிகளைக் கொண்ட இந்த மாநாட்டுக் கண்காட்சி மையத்தில் பல்வேறு சிறிய பெரிய கண்காட்சிகள் மற்றும் மாநாடுகளை நடத்துவதற்கான போதிய அளவிலான தளவாடங்களும் உள்ளன. 

மாநாட்டு மற்றும் கண்காட்சி மையத்தில் 6 பெரிய அளவிலான கண்காட்சி அரங்குகள் உள்ளன. அவை 9,710மீ² பரப்பளவைக் கொண்டவை; மேலும் அவை சிறிய பெரிய  கண்காட்சிகளை நடத்துவதற்கு வாடகைக்கு விடப்படுகின்றன.

முதன்மை அரங்கம்

ஆறாவது கண்காட்சி அரங்கம், மாநாட்டு மையத்திற்கு வெளியில் அமைந்துள்ளது. இந்த அரங்கம் 2,600 சதுர மீட்டர் பரப்பளவைக் கொண்டது; மற்றும் முக்கியமான விருந்து நிகழ்ச்சிகளுக்குப் பயன்படுத்தப்படுகிறது.

முதன்மை நுழைவாயிலுக்கு மேலே அமைந்துள்ள அந்த முதன்மை அரங்கம், பெரிய அளவிலான மாநாடுகள், கருத்தரங்குகள், கலை நிகழ்ச்சிகள், கச்சேரிகள், கண்காட்சிகள்; மற்றும் பெரிய அளவிலான நிறுவனக் கூட்டங்கள் நடத்துவதற்குப் பயன்படுத்தப்படுகிறது.

கருத்தரங்கு அரங்கம்

முதனமை அரங்கம் 3 மாடிகள் உயரம் கொண்டது; மற்றும் 3,000 பேர் அமரக்கூடிய வசதியைப் பெற்றுள்ளது. எனினும், கருத்தரங்கு அரங்கம் ஒரே மாடியில் மூன்று அடுக்குகள் கொண்டது; இந்த அரங்கில் 470 பேர் அமரலாம்; மற்றும் சிறிய கச்சேரிகள், நடுத்தர அளவிலான விரிவுரைக் கருத்தரங்குகள் போன்றவற்றை நடத்தலாம். 

பெரிய, நடுத்தர மற்றும் சிறிய அளவிலான மூன்று பெரிய மாநாட்டு அறைகளும் (மாநாட்டு அரங்குகள்) உள்ளன; மொத்தம் 1,800 பேர் அமரலாம்; மேலும் 20 இருக்கைகள் கொண்ட சில சிறிய மாநாட்டு அறைகளும் உள்ளன.

காட்சியகம்

மேலும் காண்க
 சூரியா கேஎல்சிசி
 கோலாலம்பூர் கோபுரம்
 கோலாலம்பூர் மாநகர மையம்
 மெக்சிஸ் கோபுரம்
 கேஎல்சிசி பூங்கா
 கேஎல்சிசி நீர்வாழ் உயிரினக் காட்சியகம்

மேற்கோள்கள்

வெளி இணைப்புகள்

Joint Owner (Convex as operator): KLCC Holdings Sdn Bhd
Joint Owner (Convex as operator): ASM Global (APAC)

கோலாலம்பூர்
கோலாலம்பூர் சுற்றுலா இடங்கள்
கோலாலம்பூரில் உள்ள கட்டிடங்கள் மற்றும் கட்டமைப்புகள்
பெரிய திருவடி

பெரிய திருவடி , ஸ்ரீவைஷ்ணவ சம்பிரதாயத்தில் கருடனைப் பெரிய திருவடி என்றும், அனுமனை சிறிய திருவடி என்றும் அழைப்பர். திருமாலின் வாகனமான கருடனுக்கு ஸ்ரீ வைணவ மரபில் வழங்கும் சிறப்புப் பெயர் ஆகும்....திருமாலின் வாகனமாக என்றும் எப்போதும் அவருக்குத் தொண்டு செய்துக்கொண்டிருப்பதால் திருமாலின் அடி(யார்) என்று புகழப்பட்டு, திருமாலை சுமந்து செல்லும் பெரும் பாக்கியத்தைப் பெற்றதால் 'திரு' என்ற சிறப்புச் சொல்லையும் சேர்த்து திருவடி (திரு+அடி) எனப்பட்டார்
.]கருடன் திருமாலுக்கு செய்துவரும் சிறப்பான தொண்டின் காரணமாக அவர் கருடாழ்வார் என்றும் குறிப்பிடப்படுகிறார்கள்.

இதனையும் காண்க
 சிறிய திருவடி

மேற்கோள்கள்

வெளி இணைப்புகள்
 பெரிய திருவடி என போற்றப்படும் கருடாழ்வாரின் மகத்துவம்
சிறிய திருவடி மற்றும் பெரிய திருவடி விளக்கக் காணொளி

வைணவ சமயம்
சிறிய திருவடி

சிறிய திருவடி, இறைவன் திருமாலின் இராமாவதாரத்தில், இராமனின் அடியாரான அனுமனுக்கு ஸ்ரீ வைஷ்ணவ சம்பிரதாயத்தில் வழங்கும் சிறப்புப் பெயர் ஆகும்....இராமனிடத்தில் அளவற்ற பக்தி கொண்டவராய், தேவைப்படும் போதெல்லாம் அவரைச் சுமந்தும், இணை பிரியாமல் எப்போதும் அவருக்குத் தொண்டு செய்ததால் திருமாலின் அடி(யார்) என்று புகழப்பட்டு, இராமனுக்குத் தொண்டு செய்து அவரை சுமக்கும் பாக்கியத்தையும் பெற்றதால் 'திரு' என்ற சிறப்புச் சொல்லையும் சேர்த்து திருவடி (திரு + அடி) எனப்பட்டார்..

இதனையும் காண்க
 பெரிய திருவடி
  ஸ்ரீவைஷ்ணவம்

மேற்கோள்கள்

வெளி இணைப்புகள்
சிறிய திருவடி மற்றும் பெரிய திருவடி விளக்க காணொளி] 

வைணவ சமயம்
மிகை உயர ஆராய்ச்சி ஆய்வகம்

மிகை உயர ஆராய்ச்சி ஆய்வகம் (High Altitude Research Laboratory) இந்தியாவின் காசுமீர் மாநிலம் பாரமுல்லா மாவட்டம் குல்மார்க்கு நகரத்தில் அமைந்துள்ளது..

வரலாறு 
1954 ஆம் ஆண்டு அலிகார் முசுலிம் பல்கலைக்கழகம் மற்றும் சம்மு மற்றும் காசுமீர் பல்கலைக்கழகம் ஆகியவை இணைந்து அயனி மண்டல ஆய்வுகள், அண்டக் கதிர் வானியற்பியல், வானொலி வானியல், புவி காந்தவியல் மற்றும் வளிமண்டல நியூட்ரான் கண்காணிப்பு ஆகிய துறைகளில் அறிவியல் ஆராய்ச்சிகளை மேற்கொள்வதற்காக இந்த ஆய்வகம் நிறுவப்பட்டது. முறையாக ஆய்வகம் 1954 ஆம் ஆண்டு ஏப்ரல் மாதம் 4 ஆம் தேதியன்று திறக்கப்பட்டது.

1963 ஆம் ஆண்டில், மிகை உயர ஆராய்ச்சி ஆய்வகம் பாபா அணு ஆராய்ச்சி மையத்தின் ஓர் அங்கமாக மாறியது. பாபா அணு ஆராய்ச்சி மையத்தின் வானியற்பியல் அறிவியல் பிரிவு  மூலம் இது நிர்வகிக்கப்படுகிறது.

1974 ஆம் ஆண்டில், அணு இயற்பியல் மற்றும் கதிர்வீச்சு இயற்பியல் துறையில் பல்வேறு ஆராய்ச்சி திட்டங்களை செயல்படுத்துவதில் மிகை உயர ஆராய்ச்சி ஆய்வகத்திற்கு உதவ, சிறீநகரில் அணு ஆராய்ச்சி ஆய்வகம் அமைக்கப்பட்டது.

ஆராய்ச்சியும் மேம்பாடும்
1977 முதல், குல்மார்க்கு கண்காணிப்பு மையம் செயல்பட்டு வருகிறது. இந்தியாவிற்கும் பழைய சோவியத் ஒன்றியத்திற்கும் இடையே உள்ள காந்த கண்காணிப்பு சங்கிலியில் உள்ள இடைவெளியை நிரப்ப அயனி மண்டல சதுர மின்னோட்ட அமைப்பின் மையத்திற்கு அருகில் உள்ள புவி காந்தப்புலத்தை ஆய்வு செய்வதற்காக குல்மார்க்கு வானாய்வகம் நிறுவப்பட்டது.

மேற்கோள்கள்

அணுவாற்றல் ஆராய்ச்சி மையங்கள்
ஷீலா பாலாஜி

ஷீலா பாலாஜி (Sheela Balaji)  சுவாமி தயானந்த சரஸ்வதியால், கிராமப்புற மக்களுக்கான கல்வி, கலை, மருத்துவநல தொண்டுகளுக்காக, 2000 ஆம் ஆண்டில் தொடங்கப்பட்ட இயக்கமான தொண்டுக்கான அகில இந்திய இயக்கம் என்ற அரசு சாரா, இலாப நோக்கமற்ற தொண்டு நிறுவனத்தை நடத்தி வருகிறார். நாரி சக்தி விருது பெற்ற இவர் தி. வே. சுந்தரம் ஐயங்காரின் பேத்தியாவார்.

வாழ்க்கை 
தொண்டுக்கான அகில இந்திய இயக்கத்தின் நிர்வாக அறங்காவலர் மற்றும் தலைவராக]] இருக்கிறார். இந்த மையம் தமிழ்நாட்டின் திருவாரூர் மாவட்டம் மஞ்சக்குடி கிராமத்தில் ஒரு பெரிய பள்ளியை நடத்தி வருகிறது. மேலும் இந்தியா முழுவதும் 100 விடுதிகளையும் கொண்டுள்ளது. சீலா பாலாஜி சுவாமி தயானந்தா கல்வி அறக்கட்டளையின் பொறுப்பாளராகவும் உள்ளார்.

2011 ஆம் ஆண்டில், சுவாமி தயானந்த சரஸ்வதி: பங்களிப்புகள் மற்றும் எழுத்துக்கள் என்ற இவரது புத்தகம் வெளியிடப்பட்டது.

ஷீலா பாரம்பரிய உள்நாட்டு அரிசி வகைகளை பயிரிடத் தொடங்கினார். 2013 ஆம் ஆண்டில், மஞ்சக்குடியில் தானியங்களைக் கொண்டாட ஒரு திருவிழாவை ஏற்பாடு செய்தார். இது பழைய அரிசி வகைகளை மீண்டும் கண்டுபிடிக்க வழிவகுத்தது.

2018 ஆம் ஆண்டில், இவருக்கு நாரி சக்தி புரஸ்கார் வழங்கப்பட்டது. இந்த விருதை இந்தியக் குடியரசுத் தலைவர் ஜனாதிபதி ராம் நாத் கோவிந்த் புதுதில்லியில் உள்ள குடியரசுத் தலைவர் இல்லத்தில் வழங்கினார். இவ்விழாவில் இந்திய பிரதமர் நரேந்திர மோதி கலந்து கொண்டார். இந்த ஆண்டு சுமார் 40 நபர்கள் அல்லது அமைப்புகள் கௌரவிக்கப்பட்டனர். அவர்கள் விருதுடன் ரூ 100,000 பரிசையும் பெற்றனர்.

மேற்கோள்கள் 

நாரி சக்தி விருது பெற்றவர்கள்
வாழும் நபர்கள்
பன்னாட்டு இயற்பியல் நிறுவனம்

பன்னாட்டு இயற்பியல் நிறுவனம் (International Institute of Physics) பிரேசில் நாட்டின் இரியோ கிராண்டே டோ நோர்தே மாநிலத்தில் உள்ள கூட்டமைப்பு பல்கலைக்கழகத்தின் ஓர் ஆராய்ச்சி அலகாகும். இது பிரேசிலின் நத்தால் நகரத்தில் அமைந்துள்ளது. வலிமையான பன்னாட்டு கண்ணோட்டத்துடன், கோட்பாட்டு இயற்பியலின் எல்லைப் பகுதிகளில் இந்நிறுவனம் நிரந்தரமாக கவனம் செலுத்துகிறது. வழக்கமான பயிற்சிப் பட்டறைகள், பள்ளிகள், மாநாடுகள் மற்றும் பொது விரிவுரைகளை இந்நிறுவனம் ஊக்குவிக்கிறது. பன்னாட்டு இயற்பியல் நிறுவனத்தின் கிளைகள் திறப்புகளுக்கான விண்ணப்பதாரர்கள் திறந்த போட்டி ஆட்சியின் கீழ் பன்னாட்டு நிபுணர்களால் தேர்ந்தெடுக்கப்படுகிறார்கள்.

மேற்கோள்கள்

வெளி இணைப்புகள்
 

இயற்பியல் அமைப்புகள்
கல்வித் துறைகள்
பிரேசிலியப் பொருளியல்
ஆய்வு நிறுவனங்கள்
நாடுகள் வாரியாக அறிவியலும் தொழினுட்பமும்
பெட்ரோனாஸ் குழுவிசை அரங்கம்

பெட்ரோனாஸ் குழுவிசை அரங்கம் (மலாய்; Dewan Filharmonik Petronas; ஆங்கிலம்: Petronas Philharmonic Hall) என்பது மலேசியா, கோலாலம்பூர், கோலாலம்பூர் மாநகர மையத்தில் (KLCC) கட்டப்பட்ட மலேசியாவின் முதல் கச்சேரி அரங்கம் ஆகும். 

இந்த அரங்கம் மலேசிய பில்லார்மோனிக் இசைக்குழுவிற்கு (Malaysian Philharmonic Orchestra) சொந்தமான அரங்கமாகும். நியூயார்க் பில்லார்மோனிக் (New York Philharmonic), பிலடெல்பியா ஆர்கெஸ்ட்ரா (Philadelphia Orchestra), பிபிசி சிம்பொனி (BBC Symphony) மற்றும் வியன்னா சிம்பொனி (Vienna Symphony) போன்ற உலகின் பல முன்னணி இசைக் குழுக்கள் இந்த அரங்கத்தில் கச்சேரிகளை நடத்தியுள்ளன.

பொது

19-ஆம் நூற்றாண்டின் ஐரோப்பிய பாரம்பரிய இசை அரங்குகளின் வடிவமைப்பு அடிப்படையில் பெட்ரோனாஸ் குழுவிசை அரங்கம் சீசர் பெல்லி (Cesar Pelli) என்பவரால் வடிவமைக்கப்பட்டது. இந்த அரங்கம் 920 இருக்கைகளைக் கொண்டுள்ளது; மற்றும் அரங்க இருக்கைகள், சதுக்க இருக்கைகள், கூட்டாண்மை அறைத் தொகுதிகள் (Corporate Suites) மற்றும் அரச அறைகள் என பல்வேறான இருக்கை வசதிகள் உள்ளன.

மேடையின் தளம் நெகிழ்வுத் தன்மைக்காக சிறப்பான முறையில் வடிவமைக்கப்பட்டுள்ளது. அந்த மேடைத்தளம் ஏறக்குறைய 297 மீ2 பரப்பளவைக் கொண்டது; மேலும் 369 மீ2 வரை அகலப் படுத்தலாம். 45 இசைக்கலைஞர்களுக்கு இடமளிக்கும் வகையில் மேடைத் தளம் வடிவமைக்கப்பட்டுள்ளது.

வரலாறு
பெட்ரோனாஸ் இரட்டைக் கோபுரங்களின் அடிப்படைத் தளத்தின் ஒரு பகுதியாக 1 சனவரி 1995 அன்று பெட்ரோனாஸ் குழுவிசை அரங்கத்தின் கட்டுமானம் தொடங்கியது. ஓர் ஆண்டு கழித்து, 1996-ஆம் ஆண்டு அதே தேதியில் கட்டுமானம் நிறைவடைந்தது; மேலும் 1997-ஆம் ஆண்டு வரை புதுப்பிக்கும் வேலைகள் நடைபெற்றன.

மலேசிய குழுவிசைக் குழுவின் (Malaysian Philharmonic Orchestra) புரவலர் துன் டாக்டர். சித்தி அஸ்மா முகமட் அலி; மற்றும் அவரின் கணவர் மலேசியப் பிரதமர் துன் டாக்டர் மகாதீர் முகமது ஆகியோரால் 17 ஆகஸ்டு 1998 அன்று பெட்ரோனாஸ் குழுவிசை அரங்கம் முறைப்படி பொதுமக்களுக்காகத் திறக்கப்பட்டது.

காட்சியகம்

மேலும் காண்க
 கோலாலம்பூர் மாநாட்டு மையம்
 சூரியா கேஎல்சிசி
 மெக்சிஸ் கோபுரம்
 கேஎல்சிசி பூங்கா
 கேஎல்சிசி நீர்வாழ் உயிரினக் காட்சியகம்

மேற்கோள்கள்

வெளி இணைப்புகள்

 Official website
 Malaysian Philharmonic Orchestra official website
 Petronas Philharmonic Hall project description

கோலாலம்பூர்
கோலாலம்பூர் சுற்றுலா இடங்கள்
கோலாலம்பூரில் உள்ள கட்டிடங்கள் மற்றும் கட்டமைப்புகள்
மீனார் 1 அணை

மீனார் 1 அணை (Meenar-1 Dam) என்பது இந்தியாவின் கேரளாவில் பத்தனம்திட்டா மாவட்டத்தின் சீதத்தோடு கிராமத்தில் மீனாறூ ஆற்றின் குறுக்கே கட்டப்பட்ட ஒரு பைஞ்சுனை, ஈர்ப்பு அணை ஆகும். இது சபரிகிரி நீர்மின் திட்டத்தின் ஒரு பகுதியாகக் கட்டப்பட்ட நீர் திசைதிருப்பல் அணை ஆகும்.

சபரிகிரி நீர்மின் திட்டம் (340 மெகாவாட்) கேரளாவின் இரண்டாவது பெரிய நீர்மின் திட்டமாகும். இது பத்தனம்திட்டா மாவட்டத்தில் அமைந்துள்ளது. இந்த அணை சபைகிரி பெருக்குதல் திட்டத்தின் ஒரு பகுதியாகக் கட்டப்பட்டது. இந்த நீர்த்தேக்கம் குள்ளாறு-கவி நீர்த்தேக்கத்திலிருந்தும் அதன் நீர்ப்பிடிப்புப் பகுதியிலிருந்தும் தண்ணீரைப் பெறுகிறது. இந்த நீர்த்தேக்கத்திலிருந்து நீர் ஒரு சுரங்கப்பாதை வழியாக மீனாறு 2 நீர்த்தேக்கம் நோக்கித் திருப்பி விடப்படுகிறது. பம்பைக்குச் செல்லும் ஆறுகள் மூலம் இரன்னி, கோன்னி, கோழஞ்சேரி, திருவல்லா, செங்கன்னூர், குட்டநாடு, மாவேலிக்கரை, கார்த்திகைப்பள்ளி வழியாகப் பாய்கிறது.

விவரக்குறிப்புகள் 

 ஆற்றுப் படுகை: பம்பை
 அணையிலிருந்து நீர் செல்லும் ஆறு: பம்பை
 திட்டத்தின் பெயர்: சபரிகிரி நீர்மின் திட்டம்
 வகைப்பாடு: நடுத்தர உயர அணை
 அதிகபட்ச நீர் மட்டம்: 1077.2 மீ
 முழு நீர்த்தேக்க நிலை: 1076.0 மீ
 நீர் சேமிப்பு: 0.03 Mm3
 உயர் மட்டம்: 1076.0 மீ
 ஆற்று நீர் வெளியேற்றம்: பம்பை

மேற்கோள்கள் 

Coordinates on Wikidata